ผมคันที่หนังหุ่มอวัยวะเพศด้านใน เส้นสองสลึงและถุงอัณฑะครับ โดยอาการตอนแรกเจ็บเวลารูดลงมาด้วยครับ ต่อมามีสีขาวๆคราบขึ้น เป็นขุยๆนิดหน่อย ขี้เปียกเยอะมากๆเหมือนหุ้มอวัยวะเพศไว้และหนังหุ้มปลายอวัยวะมันแข็งๆขาวๆเหมือนปากแห้งหลังจากนั้นผมจึงพยายามทำความสะอาดมัน แต่อาการคันและขี้เปียกเยอะแห้งยังไม่หายไปเลยครับ สีขาวๆที่อวัยวะเพศและหนังหุ่มปลายยังเป็นอยู่ แต่ไม่แข็งและเป็นขุยอยากทราบว่าใช่อาการเชื้อราใหมครับ และสามารถรักษายังไงได้บ้างครับ
สวัสดีครับ จากอาการที่เล่ามา โดยปกติ เชื้อราในที่ลับมักจะเกิดขึ้นบริเวณหว่างขา หรือ ถุงอัณฑะเสียเป็นส่วนใหญ่ แต่ก็อาจจะมีบางครั้งที่พบบนอวัยวะเพศโดยตรง แต่ถือว่าน้อยครับเบื้องต้น ยังมีความเป็นไปได้ว่าจะติดเชื้อทางเพศสัมพันธ์แบบอื่นได้ครับ เช่น โรคแผลริมอ่อน โรคเริม โรคซิฟิลิส ฯลฯ เพราะการติดเชื้อจำพวกนี้พบบริเวณอวัยวะเพศชายได้บ่อยกว่าเชื้อรา และมีอาการเจ็บและทิ้งสะเก็ดแข็งไว้ได้ดังที่เล่ามาครับดังนั้น ขอแนะนำให้ไปพบแพทย์เพื่อตรวจวินิจฉัยรักษาดีกว่าครับ เพราะแต่ละโรคมีวิธีรักษาต่างกัน หากปล่อยทิ้งไว้ อาการอาจลุกลาม และรักษายากขึ้นครับ